খালেদা জিয়াকে যারা চিকিৎসা সেবা দিয়ে থাকেন, যাদের চিকিৎসা তিনি নেন, সেই বিশেষজ্ঞ চারজনকে আমরা নিয়ে গিয়েছিলাম, সেটা আপনারা জানেন। আমাদের সিভিল সার্জন, কারাগারের ডাক্তার সবাই একসঙ্গে তার স্বাস্থ্য পরীক্ষা করেছেন। তাদের সেই প্রেসক্রিপশন অনুযায়ী আবার তার পরীক্ষা-নিরীক্ষার জন্য আমরা তাদের জানিয়ে দিয়েছি। আমরা কোথায় নিয়ে যাবো। এখন তিনি যদি সম্মতি প্রকাশ করেন, তাহলেই আমরা সেই ব্যবস্থা করবো। আইজি প্রিজনস কিছুক্ষণ আগে (বুধবার বিকালে) জানিয়েছেন খালেদা জিয়া এখনও কোনো সম্মতি দেননি। আমরা আশা করি, যেকোনো সময়ে তিনি সম্মতি প্রকাশ করবেন। তখনই আমরা আমাদের যে অপশনগুলো ছিল, সেসব অপশনে নিয়ে যাবো। ঢাকা কেন্দ্রীয় কারাগারের সিনিয়র জেল সুপার মো. জাহাঙ্গীর কবির মানজমিনকে বলেন, খালেদা জিয়ার চিকিৎসা কোন হাসপাতালে হবে সে বিষয়ে এখন পর্যন্ত আমরা কোনো নির্দেশনা পাইনি। উচ্চপর্যায়ের সিদ্ধান্ত পেলে সে অনুযায়ী ব্যবস্থা নেয়া হবে।